Slabé špinenie na začiatku tehotenstva
Dobrý deň, 
dnes som zaznamenala slabé tmavohnedé špinenie. Menštruácia mi mešká 10 dní, tehotenské testy sú pozitívne (do pár sekúnd čiarky). Menštruáciu mám veľmi nepravidelnú. Čo to môže znamenať? Bez bolestí, len slabý občasný tlak v podbrušku.
Dobrý deň, ďakujeme Vám za prejavenú dôveru.
Krvácanie sa môže objaviť počas zahniezdenia oplodneného vajíčka v maternici. Toto špinenie býva obvykle menej intenzívne a trvá krátko. Krvácanie Vám odporúčam konzultovať aj s Vašim gynekológom. Pokiaľ by sa Vám pridružili aj bolesti a krvácanie by bolo silnejšie, tak je potrebné vyhľadať lekársku pomoc.
Pekný deň Vám prajem.
S pozdravom Martina Vetráková.